Styret

Medlemsorganisasjonene

Andre

Steinkjer, 01.06.2022.

**PROTOKOLL FRA STYREMØTE I FFO TRØNDELAG 6/2022 – 1. JUNI 2022 KL. 1400 – 1530 PÅ TEAMS.**

Tilstede: Olav Malmo, Anne Norunn Vada, Ingrid Hallan, Aud-Torhild Andersen, Roger Dragsten Moe, Beate Moksnes, Margareth Berg og Tone Marie Bratseth.

Meldt forfall: Mona Lersveen

Fra sekretariatet: Kari Frøseth Johansen

**SAKLISTE:**

**Beslutningssaker:**

114/2022 Godkjenning av innkalling og sakliste.

115/2022 Godkjenning av protokoll fra 02.05.2022.

116/2022 Invitasjon til dagskonferanse « Selvmordsforebygging i et folkehelseperspektiv».

117/2022 Bruker og Etat møtes 2022 – Fra frivillighet til system.

118/2022 En skole for alle 2022

# 119/2022 Nettverkssamlinger for rus - og psykisk helsearbeid i 2022

**Orienteringssaker:**

120/2022 Tilskudd fra Trondheim kommune

121/2022 Tilskudd fra Trøndelag fylkeskommune

122/2022 Aktiv bruk av CRPD i det kommunale rådsarbeidet – søknad Bufdir i samarbeid med KUN.

123/2022 Ekstraordinært årsmøte FFO Oppdal

124/2022 Dialogmøte Brukergrupper St.Olavs hospital 23.05.2022.

125/2022 Dialogmøte Brukerrepresententer Helse Nord-Trøndelag og St.Olav og Regionalt Helseforetak 30.05.2022

126/2022 Dialogmøte NAV representanter i Trøndelag – 01.06.2022

127/2022 Jeg vil endre – ståsted pr. 01.06.2022

128/2022 Hjelpemiddelmesse ved Trønderhallen Levanger 9. juni

129/2022 Møte vedr. plassering av ny Hjelpemiddelsentral i Trøndelag.

130/2022 Eventuelt

**SAKLISTE:**

**Beslutningssaker:**

**114/2022 Godkjenning av innkalling og sakliste.**

Vedtak: Innkalling og sakliste godkjenning.

**115/2022 Godkjenning av protokoll fra 02.05.2022**.

Vedtak: Protokoll fra 02.05.2022 godkjennes.

**116/2022 Invitasjon til dagskonferanse « Selvmordsforebygging i et folkehelseperspektiv».**

Konferansen arrangeres 13. juni kl. 0900 – 1430 ved Scandic Stiklestad, Verdal. Formålet med konferansen er å tilrettelegge for erfaringsutveksling, støtte etterlatte og berørte ved selvmord, samt bidra til opplysningsarbeid.

Konferanseavgift kr. 690,-

Lenke til program følge her: <https://eur03.safelinks.protection.outlook.com/?url=https%3A%2F%2Fleve.no%2Faktiviteter%2Fleves-arlige-dagskonferanse%2F&data=05%7C01%7Cjohvi%40trondelagfylke.no%7C42c58e19a13a49ebe6a508da31b70ab7%7Cb6334d0113b94531a3a6532e479d9a1a%7C0%7C0%7C637876959481905158%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=RTwGS6QqDNTv%2Flz8PoeCVlD8PakEAbBjlbhk5ysCLeU%3D&reserved=0>

Vedtak: Ingen fra FFO Trøndelag deltar på dagskonferansen «Selvmordsforebyggende i et folkehelseperspektiv».

**117/2022 Bruker og Etat møtes 2022 – Fra frivillighet til system.**

Konferansen arrangeres på Scandic Stiklestad, Verdal – 20.september 2022. Link til programmet her: <https://ffo.no/fylkeslag/ffo-trondelag/arrangement/bruker-og-etat-motes-2022/?signup=true#signup>

Vedtak: Mona Lersveen, Tone Marie Bratseth og Margareth Berg er bidragsytere i konferansen. Ellers deltar Anne Norunn Vada , Ingrid Hallan og Aud-Torhild Andersen. Hele styret har anledning til å delta, melder ifra til sekretariatet for evt. deltakelse.

**118/2022 En skole for alle 2022**

Skolekonferansen arrangeres ved Verdal Videregående skole – 29. september 2022.

Link til programmet: <https://ffo.no/fylkeslag/ffo-trondelag/arrangement/en-skole-for-alle/>

Hvem fra styret ønsker å delta?

Vedtak: Aud-Torhild Andersen deltar. Hele styret får anledning til å delta, melder i fra til sekretariatet for evt. deltakelse.

# 119/2022 Nettverkssamlinger for rus - og psykisk helsearbeid i 2022

Statsforvalteren, KORUS, NAPHA, KBT og brukerorganisasjonene RIO, A-Larm, Mental Helse og LPP inviterer til nettverkssamlinger i 2022.

Konferansen arrangeres flere steder i fylke:

Namsos – 15. juni

Trondheim – 30. august

Orkanger – 14. september

Programmet for dagene ser dere i denne liken: <https://www.statsforvalteren.no/siteassets/sf-trondelag/dokument-fmtl/helse-omsorg-og-sosialtjenester/kurs-2022/nettverkssamlinger-for-rus--og-psykisk-helsearbeid-2022.pdf>

Vedtak: Aud-Torhild Andersen deltar i Orkanger 14. september. Hele styret har anledning til å delta, melder fra til sekretariatet.

**Orienteringssaker:**

**120/2022 Tilskudd fra Trondheim kommune**

FFO Trøndelag har mottatt tilskudd fra Trondheim kommune.

Vedtak: Tas til orientering

**121/2022 Tilskudd fra Trøndelag fylkeskommune**

Aktivitetstilskudd fra fylkesrådet for funksjonshemmede i Trøndelag

* Frivillighetsåret 2022
* Temadag om Fatique
* Tilskudd fra Frivillighetsåret 2022

Vedtak: FFO Trøndelag søker om omdisponering av midlene til temadag om fatigue. Det ene tilskuddet til Frivillighetsåret – søkes om omdisponering til Hodebra samling til høste – som endel av frivillighetsåret 2022.

**122/2022 Aktiv bruk av CRPD i det kommunale rådsarbeidet – søknad Bufdir i samarbeid med Likestillingssentret KUN.**

FFO Trøndelag har i samarbeid med KUN fått innvilget prosjektet – Aktiv bruk av CRPD i det kommunale rådsarbeidet.

Dette skal prosjektet skal lage e-læringsprogram for kommunale råd for funksjonshemmede, hvordan de kan bruke CRPD i sitt arbeid.

I den forbindelse skal vi arrangere en samling for kommunale råd for funksjonshemmede i Trøndelag og Rogaland i samarbeid med Statsforvalteren i begge fylkene. Dette skal være innspill/ work shop til utarbeidelse av e-læringsprogrammet.

Samlingen i Rogaland er foreslått 18. eller 19. oktober 2022

Samlingen i Trøndelag er foreslått 1. november 2022.

Vedtak: Tas til orientering.

**123/2022 Ekstraordinært årsmøte FFO Oppdal**

Det her blitt holdt ekstra ordinært årsmøte i FFO Oppdal 12. mai 2022 og det ble valgt styre.

Vedtak: Tas til orientering.

**124/2022 Dialogmøte Brukergrupper St.Olavs hospital og brukerutvalget ved St.Olav hospital 23.05.2022.**

Dialogsamling for brukergruppene og brukerutvalget ved St.Olavs hospital ble avholdt 23.05.2022.

Vedtak: Tas til orientering.

**125/2022 Dialogmøte Brukerrepresentanter Helse Nord-Trøndelag og St.Olav og Regionalt Helseforetak 30.05.2022.**

Dialogsamling brukerutvalgene Helse Nord-Trøndelag, St.Olavs hospital og Regionalt Helseforetak 30.05.2022. Ikke så mange som deltok, men det ble ett godt møte der man fikk diskutert aktuelle saker.

Vedtak: Tas til orientering.

**126/2022 Dialogmøte NAV representanter i Trøndelag – 01.06.2022**

Det vil bli arrangert dialogmøte med NAV representantene 01.06.2022.

Vedtak: Tas til orientering.

**127/2022 Jeg vil endre – ståsted pr. 01.06.2022**

Lanseringsturneen skal være i 6 kommuner. Vi har invitert oss inn i 6. kommunale råd for funksjonshemmede for å presentere prosjektet og hvordan bilder kan brukes inn i rådsarbeidet.

Vi starter allerede i 8. juni med Ålesund. Resten av kommunene blir til høsten. Verdal, Melhus, Røros, Trondheim og til slutt Sarpsborg/Fredrikstad.

Vedtak: Tas til orientering.

**128/2022 Hjelpemiddelmesse ved Trønderhallen Levanger 9. juni**

FFO Trøndelag har fått tilbud om gratis stand på hjelpemiddelmessen NHFs hjelpemiddelsmesse i Trønderhallen 9. juni 2022. Vi takket ja til tilbudet og stand vil bli betjent av Margareth Berg, Aud-Torhild Andersen, Olav Malmo og Ingrid Hallan. Sekretariat ordner med brosjyre materiell, rollups, bord/stoler osv.

Sekretariatet lager også en konkurranse som folk kan svare på.

Vedtak: Styret synes ideen om spørrekonkurranse var en god ide. Premie blir et gavekort på kr. 300, til den som får flest riktige svar.

**129/2022 Møte vedr. plassering av ny Hjelpemiddelsentral i Trøndelag.**

FFO Trøndelag og SAFO Trøndelag avholdte møte med organisasjonene i forhold til plassering av hjelpemiddelsentral i Trøndelag.

Deltakerne på møtet var enige om at det bør være minst 2 lokasjoner også i fremtiden. Max 3 timers reisetid. FFO Trøndelag satte fokus på barn.

Vedtak: Tas til orientering.

**130/2022 Eventuelt.**

1. **Rehabilitering – sak oversendt FFO Nasjonalt**

Saken er meldt inn til FFOs hovedstyre.

Vedtak: Følges opp av hovedstyremedlem Ingrid Hallan.

1. **Brukerrepresentanter i kommunale råd for funksjonshemmede i Trøndelag.**

En medlemsorganisasjon etterlyser hvem som sitter fra deres organisasjon i kommunale råd for funksjonshemmede i Trøndelag.

Vedtak: FFO Trøndelag sender en oversikt til organisasjonen.

1. **Ferieavvikling FFO Trøndelag.**

Vedtak: Kontoret blir helt ubetjent fra 11. juli – 8. august. Nærmere info. om avspasering i forbindelse med sommerferien blir sendt ut til styret på et senere tidspunkt.

1. **Funksjonstid – Retningslinjer for brukermedvirkning på systemnivå i helseforetak.**

Styret ved St.Olavs hospital har bestemt at ingen brukerrepresentanter kan sitt mer enn i 3 perioder (6 år). Helse Midt-Norge hadde en unntaksregel for dette kravet.

Pr. nå er unntaket gjeldende for Helse Midt-Norge. Hvert HF kan selv velge om de benytter seg av unntaket, men som hovedregel gjeldende for Helse Midt-Norge.

St.Olavs hospital HF har valgt å gjøre et vedtak på at de praktiserer regelen i de nasjonale retningslinjene om at ingen medlemmer skal oppnevnes for mer enn tre perioder.

Det er pr. dags dato ingen andre av HFene som ønsker en slik endring.

Vedtak: Tas til orientering. FFO Trøndelag har sendt spørsmål til Helse Midt-Norge om det er anledning til å stå over en periode på 2 år for så å

komme inn igjen. Har pr. dags dato ikke fått svar på denne henvendelsen.

1. **Helse Nord-Trøndelag – brukerrepresentasjon**

Gruppeopplæring for pasienter med Parkinson og deres pårørende, Sykehuset Levanger. Brukerrepresentant til planlegging, gjennomføring og evaluering av tilbudet samt brukerinnlegg.

Vedtak: Halvor Stavrum fra Parkinsonforeningen foreslås som brukerrepresentant for gruppeopplæring for pasienter med Parkinson og deres pårørende.

1. **St.Olavs hospital – Brukerrepresentasjon**

Brukerrepresentant til referansegruppe ved Nasjonal behandlingstjeneste for avansert invasiv fostermedisin.

Vedtak: FFO Trøndelag foreslår Lene Kathrine Gullikstad fra LUPE som brukerrepresentant i denne referansegruppen.

1. **NAV bilutvalg**

En av våre representanter har trukket seg fra brukergruppen for NAV bilutvalg.

Vedtak: FFO Trøndelag foreslår Roger Dragsten Moe som ny representant i brukergruppen for NAV bilutvalg.

1. **Referansegruppe for Smart mat prosjektet**

FFO Trøndelag sendte henvendelse til sine organisasjoner for å få forslag på personer til å sitte i referansegruppen for prosjektet.

FFO Trøndelag har fått følgende forslag: Bjørg Langeid, Norsk Revmatikerforbund, Knut Frode Almaas, LMBB syndrom. Diabetesforbundet har meldt sin interesse, men har ikke mottatt forslag på navn ennå.

Vedtak: FFO Trøndelag oppnevner Bjørg Langeid, Knut Frode Almaas og representant fra diabetesforbundet til referansegruppen til Smart mat prosjektet.